《闰九月朔同集欧子建半竹亭》
明代·李孙宸

秋好重留闰，相期过绿阴。傍檐容坐密，看竹引杯深。

浪谑知狂态，高谈见素心。为怜佳会少，下榻更披襟。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。